Πέλος Κατσέλης

Ο Πέλος (Πελοπίδας) Κατσέλης (1907 - 19 Αυγούστου 1981) ήταν Έλληνας ηθοποιός, σκηνοθέτης και δάσκαλος της υποκριτικής.

Βιογραφικό
Γεννήθηκε στο Ναζλί της Μικράς Ασίας το 1907. 

Ξεκίνησε τις εγκύκλιες σπουδές του στην Ευαγγελική Σχολή Σμύρνης και τις ολοκλήρωσε στην Αθήνα, όπου και γράφτηκε στη Νομική σχολή του Πανεπιστημίου Αθηνών. Σπούδασε στη σχολή θεάτρου του Φώτου Πολίτη, ενώ συνέχισε τις σπουδές θεάτρου στη Γερμανία και την Αυστρία.

Ξεκίνησε την πορεία του στο θέατρο σαν ηθοποιός, γρήγορα όμως αρχίζει να ασχολείται κυρίως με τη σκηνοθεσία. Το 1939 ανέλαβε τη διεύθυνση του κινούμενου θίασου του Εθνικού Θεάτρου, Άρμα Θέσπιδος. Στα χρόνια του εμφυλίου απομακρύνθηκε από το Εθνικό Θέατρο λόγω των αριστερών φρονημάτων του, αν και τον Φεβρουάριο του 1941 είχε γράψει ότι ο Ιωάννης Μεταξάς ήταν ‘γνήσιος Αρχηγός, γαλήνιος και σοφός […]’ που οι άνθρωποι του Θεάτρου θεωρούν ‘πνευματικό οδηγό και μεγάλο προστάτη τους’ (περιοδικό Νέα Εστία, τεύχος 340).

Το 1951 ανέλαβε καλλιτεχνικός διευθυντής της Ελληνικής Περιηγητικής Λέσχης. Στα πλαίσια του εγχειρήματος αυτού, το οποίο ο ίδιος αποκαλούσε «Φυσικό Θέατρο», ανέβαζε παραστάσεις σε ανοικτό χώρο.

Εκτός από την ηθοποιία και τη σκηνοθεσία ασχολήθηκε και με την αρθρογραφία και την κριτική, ενώ και συνέγραψε και μελέτες με θέμα τον Ουίλιαμ Σαίξπηρ.

Πρώτη του σύζυγος ήταν η ηθοποιός Μαίρη Σαγιάνου, μέχρι τον θάνατό της, στις 4 Αυγούστου 1932.  Δεύτερη σύζυγος του ήταν η επίσης ηθοποιός, Αλέκα Κατσέλη, με την οποία απέκτησε δύο κόρες, τη Νόρα και τη Λούκα.

Πέθανε στην Αθήνα στις 19 Αυγούστου του 1981.

Διδασκαλία
Σημαντικό μέρος της ζωής του Πέλου Κατσέλη αποτέλεσε η διδασκαλία της υποκριτικής. Από το 1941 έως το 1946 δίδασκε στη Δραματική Σχολή του Εθνικού Θεάτρου, το 1956 στη σχολή Σταυράκου και το αμέσως επόμενο έτος ίδρυσε τη δικιά του δραματική σχολή.

 Παραστασιογραφία 
Κατάλογος θεατρικών παραστάσεων τις οποίες ο Π. Κατσέλης σκηνοθέτησε.

 χρονική περίοδος παράσταση εταιρεία παραγωγής θέατρο Ελληνική Θεατρική Περίοδος 1943/1944 Το σπίτι της κούκλας Εθνικό Θέατρο της Ελλάδας Κτήριο Τσίλερ Ελληνική Θεατρική Περίοδος 1943/1944 Μίνα φον Μπάρνχελμ Εθνικό Θέατρο της Ελλάδας Κτήριο Τσίλερ Ελληνική Θεατρική Περίοδος 1943/1944 Αρραβωνιάσματα Εθνικό Θέατρο της Ελλάδας Θερινόν Θέατρον Ελληνική Θεατρική Περίοδος 1944/1945 Το μεγάλο παιχνίδι Εθνικό Θέατρο της Ελλάδας Κτήριο Τσίλερ Ελληνική Θεατρική Περίοδος 1944/1945 Αρραβωνιάσματα Εθνικό Θέατρο της Ελλάδας Κτήριο Τσίλερ Ελληνική Θεατρική Περίοδος 1944/1945 Ο έμπορος της Βενετίας Εθνικό Θέατρο της Ελλάδας Θερινόν Θέατρον Ελληνική Θεατρική Περίοδος 1944/1945 Η Αρλεζιάνα Εθνικό Θέατρο της Ελλάδας Θερινόν Θέατρον Ελληνική Θεατρική Περίοδος 1945/1946 Οι μνηστήρες του θρόνου Εθνικό Θέατρο της Ελλάδας Κτήριο Τσίλερ Ελληνική Θεατρική Περίοδος 1945/1946 Ο ηλίθιος Εθνικό Θέατρο της Ελλάδας Κτήριο Τσίλερ Ελληνική Θεατρική Περίοδος 1948/1949 Αγνή Δραματική Σκηνή Θέατρο Ντο Ρε Ελληνική Θεατρική Περίοδος 1949/1950 Τα παιδιά είναι παιδιά Δραματική Σκηνή Θέατρο Ντο Ρε Ελληνική Θεατρική Περίοδος 1954/1955 Το σπίτι των τεσσάρων κοριτσιών Θίασος Μίμη Φωτόπουλου - Ντίνου Ηλιόπουλου Θέατρο Κεντρικό Ελληνική Θεατρική Περίοδος 1957/1958 Βασίλισσα Αμαλία Ελληνικό Λαϊκό Θέατρο Μάνου Κατράκη Θέατρο Άλσος Ελληνική Θεατρική Περίοδος 1958/1959 Χρυσή φυλακή Θίασος Μίμη Φωτόπουλου Θέατρο Μίμη Φωτόπουλου Ελληνική Θεατρική Περίοδος 1965/1966 Ο σταυρός και το σπαθί Θίασος Έλσας Βεργή - Μάνου Κατράκη περιοδεία Ελληνική Θεατρική Περίοδος 1975/1976 Δεσποινίς Τζούλια / Η πιο δυνατή Κρατικό Θέατρο Βορείου Ελλάδος Θέατρο Εταιρείας Μακεδονικών Σπουδών

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

 Παραπομπές 

Πηγές

 «Ο δάσκαλος Κατσέλης», των Μ. Πετρούτσου, Σ. Μανιάτη, Δ. Παπαγεωργίου, Ελευθεροτυπία, 9 Ιουνίου 2008, ανακτήθηκε 22 Σεπτεμβρίου 2008.

Βιβλιογραφία
 Αντώνης Γλυτζουρής, «Ο νεαρός Πέλος Κατσέλης: η σταδιακή διαμόρφωσή του σε σκηνοθέτη στα χρόνια του Μεσοπολέμου», Αριάδνη, Επιστημονική Επετηρίδα της Φιλοσοφικής Σχολής Πανεπιστημίου Κρήτης, τομ. 10,(2004),σελ. 169-191.

Κατηγορία:Έλληνες σκηνοθέτες θεάτρου
Κατηγορία:Έλληνες ηθοποιοί θεάτρου
Κατηγορία:Καθηγητές της Δραματικής Σχολής του Εθνικού Θεάτρου
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών